b'\n_START_ARTICLE_\nDru\xc5\xa1tvo slovenskih u\xc4\x8diteljic\n_START_PARAGRAPH_\nDru\xc5\xa1tvo slovenskih u\xc4\x8diteljic je bilo ustanovljeno 1898 in je bilo prvo borbeno \xc5\xbeensko dru\xc5\xa1tvo v Sloveniji. Namen dru\xc5\xa1tva je bil zastopati koristi u\xc4\x8diteljic in braniti njihove pravice. Dosledno idejnemu programu je bil prvi javni korak izraz ene izmed najosnovnej\xc5\xa1ih zahtev feministi\xc4\x8dnega gibanja: "Za enako delo, enako pla\xc4\x8dilo". Vse od leta 1898 dalje se je dru\xc5\xa1tvo vztrajno borilo za izena\xc4\x8denje pla\xc4\x8d u\xc4\x8diteljic in u\xc4\x8diteljev ter za enakopravnost z u\xc4\x8ditelji v vsakem pogledu. Leta 1902 so zahtevale \xc5\xbeensko volilno pravico in leta 1911 je bila za\xc4\x8deta borba proti obveznemu celibatu za u\xc4\x8diteljice._NEWLINE_Mnogo zaslug za dru\xc5\xa1tvo ima Vita Zupan\xc4\x8di\xc4\x8d, ki je vodila dru\xc5\xa1tvo skoraj 15 let, vse do decembra 1924.'